***ΕΝΟΤΗΤΑ : Το σχολείο στο χρόνο…***

***ΔΙΑΘΕΣΕΙΣ ΤΟΥ ΡΗΜΑΤΟΣ – ΜΕΤΑΒΑΤΙΚΑ ΚΑΙ ΑΜΕΤΑΒΑΤΑ ΡΗΜΑΤΑ – ΑΝΤΙΚΕΙΜΕΝΟ***

***Οι διαθέσεις του ρήματος***

***Α) Τι είναι διάθεση του ρήματος***

 *Διάθεση του ρήματος λέγεται η ιδιότητα που έχει το ρήμα να δείχνει κάθε φορά τι κάνει το υποκείμενο ή τι παθαίνει ή σε ποια κατάσταση βρίσκεται.*

|  |  |  |
| --- | --- | --- |
| ***Ρήματα*** | ***Φανερώνουν ότι :***  | ***Παραδείγματα*** |
| ***α. Ενεργητικά*** | *Το υποκείμενο ενεργεί* | *Το παιδί τρέχει* |
| ***β. Μέσα***  | *Το υποκείμενο ενεργεί και η ενέργειά του επιστρέφει στο ίδιο* | *Ο Γιάννης γυμνάζεται στο γυμναστήριο* |
| ***γ. Παθητικά*** | *Το υποκείμενο παθαίνει κάτι* | *Μαύρισε από τον ήλιο* |
| ***δ. Ουδέτερα*** | *Το υποκείμενο βρίσκεται σε μια κατάσταση* | *Αν και διψούσα, δεν ήπια νερό* |

***Β) Καταλήξεις των ρημάτων και διαθέσεις***

|  |  |  |
| --- | --- | --- |
| ***Τα ρήματα*** | ***Έχουν κατάληξη*** | ***Παραδείγματα*** |
| ***α. Ενεργητικής διάθεσης*** | *-ω ή -ώ (συνήθως)* *-μαι (σπανιότερα)* | *Γράφω.Τραγουδώ. Εργάζομαι.* |
| ***β. Μέσης διάθεσης*** | *-ω ή -ώ (σπανιότερα)* *-μαι (συνήθως)* | *Κόβω τα μαλλιά μου (= ο κομμωτής μου κόβει τα μαλλιά). Ασκούμαι κάθε μέρα.* |
| ***γ. Παθητικής διάθεσης*** | *-ω ή -ώ (σπανίως)* *-μαι (συνήθως)*  | *Λιώνω από τη ζέστη .Τα δέντρα ξεριζώθηκαν από τον άνεμο.* |
| ***δ. Ουδέτερης διάθεσης*** | *-ώ ή -ω,* *-μαι* | *Διψάω πoλύ. Ζω* |

*Προσοχή!*

1. *Δεν επιτρέπεται να συγχέουμε τη διάθεση με τη φωνή. Η φωνή αναφέρε­ται στη μορφή (στον τύπο) του ρήματος και την καταλαβαίνουμε από την κατάληξη (-ω, -ώ, -μαι) στο α' ενικό πρόσωπο της οριστικής του ενεστώτα, ενώ η διάθεση αναφέρεται στη σημασία του ρήματος. Έτσι, ένα ρήμα ε­νεργητικής φωνής μπορεί να έχει παθητική διάθεση (π.χ. παθαίνω) και το αντίστροφο (π.χ. εργάζομαι) .*
2. *Μερικές φορές μάλιστα ένα ρήμα της ίδιας φωνής μπορεί να είναι άλλοτε ενεργητικής και άλλοτε παθητικής διάθεσης, ανάλογα με τα συμφραζόμε­να.*

 *Π.χ. Θα σε μαυρίσω στο ξύλο. (ενεργητικής διάθεσης)*

 *Μαύρισα από τον ήλιο. (παθητικής διάθεσης)*

***Γ) Το ποιητικό αίτιο***

 *Ορισμός*

*Ποιητικό αίτιο λέγεται το προθετικό σύνολο που φανερώνει το πρόσωπο ή το πράγμα από το οποίο προέρχεται αυτό που συμβαίνει στο υποκείμενο ενός παθητικού ρήματος (ή παθητικής έκφρασης).*

*Π.χ. Χτυπήθηκε άοχημα από τη µοίρα. Βασανίστηκε από τους κατακτητές. Μαύρισε από τον ήλιο.*

*Σημείωση: Η πρόθεση από + αιτιατική σε παθητική σύνταξη δε φανε­ρώνει πάντοτε ποιητικό αίτιο.*

*Π.χ. Πέθανε από τον καηµό του (= εξαιτίας ...* ***)****.*

 *Η εκφορά του ποιητικού αιτίου*

*Το ποιητικό αίτιο εκφέρεται ως εξής:*

*α.* ***από + αιτιατική****: Τιμωρήθηκα από τον καθηγητή µου.*

 *β.* ***σε + αιτιατική*** *(με τα ρηματικά επίθετα σε -τος): Είναι σεβαστός σε όλους.*

 *γ.* ***με + αιτιατική*** *(κυρίως στις παθητικές μετοχές σε -μένος): Γη ποτισμένη µε αίµα.*

 *δ. Είναι ενωμένο* ***ως πρώτο συνθετικό*** *με τη μετοχή παθητικού παρακει­μένου:*

 *τουρκοπατημένος (= πατημένος από τους Τούρκους****)***

 *ηλιοκαμένος (= καμένος από τον ήλιο****)***

*Το ποιητικό αίτιο παραλείπεται όταν εννοείται εύκολα από τα συμφραζόμενα:*

*Π.χ. Μαύρισες πολύ. (εννοείται: από τον ήλιο)*

 *Η διαφορά ενεργητικής και παθητικής σύνταξης*

*Ανάμεσα στις δύο συντάξεις, την ενεργητική και την παθητική, δεν υπάρχει ουσιώδης διαφορά ως προς το νόημα. Απλώς με την ενεργητική σύνταξη δίνεται* ***έμφαση στο πρόσωπο*** *(ή το πράγμα) που ενεργεί, ενώ με την πα­θητική σύνταξη δίνεται* ***έμφαση στο αποτέλεσμα*** *της ενέργειας του υπο­κειμένου.*

*Π.χ. Ο καθηγητής μου με τιμώρησε. (έμφαση στο πρόσωπο που ενεργεί, στο υποκείμενο)*

*Τιµωρήθηκα από τον καθηγητή μου. (έμφαση στο ρήμα)*

*Μετατροπή της ενεργητικής σύνταξης σε παθητική*

 *(Υ) (Α)*

*•* ***Ενεργητική σύνταξη****: Ο σεισμός κατέστρεψε την πόλη.*

 *(Υ) (ποιητικό αίτιο)*

*•* ***Παθητική σύνταξη****: Η πόλη καταστράφηκε από το σεισμό.*

*Όταν μετατρέπουμε την ενεργητική σύνταξη σε παθητική, τότε:*

*α. Το ενεργητικό ρήμα γίνεται παθητικό: κατέστρεψε - καταστράφηκε.*

*β. Το υποκείμενο του ενεργητικού ρήματος γίνεται ποιητικό αίτιο (από + αιτιατ.) του παθητικού ρήματος: ο σεισμός - από το σεισμό.*

*γ. Το αντικείμενο του ενεργητικού ρήματος γίνεται υποκείμενο του παθητικού ρήματος: την πόλη - η πόλη.*

*δ. Αν το ρήμα είναι δίπτωτο, τότε το έμμεσο αντικείμενο συνήθως διατη­ρείται ή γίνεται εμπρόθετο:*

* *Οι αρχαίοι πρόσφεραν τιμές στους ολυμπιονίκες.*

 *Παθητική σύνταξη: Από τους αρχαίους προσφέρονταν τιμές στους ολυμπιονίκες*

* *Οι συμμαθητές μου του έδωσαν εξηγήσεις.*

 *Παθητική σύνταξη: Του δόθηκαν (ή δόθηκαν σ΄ αυτόν) εξηγήσεις από τους συμμαθητές μου.*

***Ο δάσκαλος διδάσκει το μαθητή***

*Υποκείμενο Ρήμα ενεργητικό Αντικείμενο*

***Ο μαθητής διδάσκεται από το δάσκαλο***

*Υποκείμενο Ρήμα παθητικό Ποιητικό αίτιο*

*Προσοχή!*

1. *Τα περισσότερα αποθετικά ρήματα σε -****μαι*** *(δέχομαι, υποδέχομαι, εκ­μεταλλεύομαι, διαπραγματεύομαι, συλλογίζομαι κ.ά.) έχουν μόνο ε­νεργητική διάθεση και δεν μπορούν να χρησιμοποιηθούν και με παθη­τική διάθεση. Όταν έχουμε παθητική σύνταξη, τότε χρησιμοποιούμε μία* ***περίφραση****:*

*Π.χ. εκμεταλλεύομαι - (παθ.) γίνομαι αντικείμενο εκμετάλλευσης*

 *δέχομαι - (παθ.) γίνομαι δεκτός*

*ανέχομαι - (παθ.) γίνομαι ανεκτός*

*διαπραγματεύομαι -(παθ.) γίνομαι αντικείμενο διαπραγμάτευσης*

1. *Εάν ένα ρήμα ενεργητικής διάθεσης έχει άμεσο και έμμεσο αντικείμε­νο, τότε, όταν μετατρέπουμε τη σύνταξή του σε παθητική, υποκείμε­νο κάνουμε το άμεσο αντικείμενο' το έμμεσο αντικείμενο παραμένει.*

 *Π.χ. Ο καθηγητής διδάσκει το μαθητή γεωμετρία.*

*Ο μαθητής διδάσκεται από τον καθηγητή γεωμετρία.*

***Μεταβατικά και Αμετάβατα Ρήματα***

*Τα ρήµατα που σηµαίνουν ότι το υποκείµενο* ***ενεργεί*** *έχουν ενεργητική διάθε­ση και λέγονται* ***ενεργητικά.***

*Π.χ. Ο γεωργός οργώνει το χωράφι. Ο ήλιος λάμπει.*

*Τα ενεργητικά ρήµατα είναι δύο ειδών:* ***µεταβατικά*** *και* ***αµετάβατα****.*

*Τα ενεργητικά ρήµατα που η ενέργειά τους* ***µεταβαίνει****, πηγα(νει σε κάτι άλλο (συνήθως σε ένα πρόσωπο ή πράγµα) λέγονται* ***µεταβατικά****.*

*Το πρόσωπο ή το πράγµα στο οποίο πηγαίνει η ενέργεια του υποκειµένου του µεταβατικού ρήµατος λέγεται αντικείµενο.*

*Π.χ. Ο γεωργός οργώνει το χωράφι.*

*Τα ενεργητικά ρήµατα που η ενέργειά τους δεν πηγαίνει σε κάτι άλλο λέγονται* ***αμετάβατα.***

*Π.χ. Ο ήλιος λάμπει.*

*Πολλά µεταβατικά ρήµατα χρησιµοποιούνται και ως αµετάβατα και το αντί­στροφο, ανάλογα µε τα συµφραζόµενα.*

*Π.χ. Τον λύγισαν οι δυσκολίες. (µεταβατικό)*

 *Η ιτιά λυγίζει. (αµετάβατο)*

***Αντικείμενο / Μονόπτωτα – Δίπτωτα Ρήματα***

***Α) Τα είδη του αντικειμένου***

1. *Τα μεταβατικά ρήματα που έχουν ως απαραίτητο συμπλήρωμά τους ένα μόνο αντικείμενο λέγονται* ***μονόπτωτα****.*

*Π.χ. Ο γεωργός οργώνει το χωράφι.*

1. *Τα μεταβατικά ρήματα που χρειάζονται ως συμπλήρωμά τους δύο αντικείμενα λέγονται* ***δίπτωτα.***

*Π.χ. Του ζήτησα χρήματα.*

***Προσοχή!***

* *Συχνά ένα ρήμα συνοδεύεται από δύο ή περισσότερα αντικείμενα που βρίσκονται στην ίδια πτώση (συνδέονται με το και ή είναι ασύνδε­τα) και συμπληρώνουν την έννοια του ρήματος κατά τον ίδιο τρόπο. Τότε το ρήμα αυτό είναι* ***μονόπτωτο****.*

*Π.χ. Αγόρασα μήλα, πορτοκάλια και λεμόνια .*

* *Και τα αντικείμενα ενός δίπτωτου ρήματος μπορεί να είναι στην ίδια πτώση (αιτιατική), αλλά συμπληρώνουν με διαφορετικό τρόπο το κα­θένα την έννοια του ρήματος.*

*Π.χ. Με ρώτησε κάτι.*